༄༅། །བླ་མ་དང་གཉིས་སུ་མེད་པའི་དཔལ་ཧེ་རུ་ཀ་ལ་ཕྱག་འཚལ་ལོ།། དྷཱི་ཧཱུཾ། ཆོས་རྣམས་རང་བཞིན་
གདོད་ནས་རྣམ་པར་དག །མ་རྟོགས་འགྲོ་ལ་བརྩེ་བའི་ཏིང་འཛིན་གྱིས། །རིག་པའི་
ཧཱུཾ་ལས་འབྱུང་བའི་ཡི་གེ་གསུམ། །མེ་ཆུ་རླུང་གིས་མ་དག་གཟུང་དང་འཛིན། །བསྲེག་
གཏོར་བཀྲུས་ནས་ཆོས་ཉིད་དབྱིངས་སུ་སྦྱང་། །སྟོང་པའི་ངང་ལས་གནམ་ས་གནམ་
ལྕགས་ཀྱི། །རྣོ་གཅོད་མྱུར་བའི་འཁོར་ལོ་རྩིབས་བྱེ་བ། །སྤུ་གྲི་སོ་འཐབ་གཡས་དང་
གཡོན་དུ་འཁོར། །མ་གཤིན་དྲེགས་པའི་དམག་གིས་རབ་ཏུ་གཏམས། །མེ་ཆུ་རླུང་གིས་
272

འཇམ་དཔལ་རྒྱུད་ལུགས་ཀྱི་ཚོགས་སྒྲུབ་སྐོར།
བསྲུང་བའི་འཁོར་ལོའི་གུར། །སྲེད་མེད་བུ་ཡི་སྟོབས་ཀྱིས་མི་བཟློག་པ། །དེ་ནང་གནམ་
ལྕགས་འཁོར་ལོ་རྩིབས་བཅུ་པ། །སྟེང་དུ་བདུད་རྩི་ཐབས་སྦྱོར་རྣམ་པ་བཅུ། །ནང་
དུ་ཞལ་གཟིགས་སྐྱབས་སྦྱིན་ཕྱག་རྒྱས་བསྲུང་། །འབར་བ་ཆེན་པོ་སྔགས་ཀྱི་སྒྲ་ཆེན་
སྒྲོག །རྩིབས་མཆན་རྣམས་སུ་མ་ཧཱ་བཱ་ལ་བཅུ། །ཕྱིར་གཟིགས་བ་དན་རླུང་གཡབ་ཕྱར་
བ་ལས། །བསྐལ་པའི་རླུང་ནག་རྡོ་རྗེའི་ཐོག་ཆར་གྱིས། །བྱུར་དང་མི་ཁ་དགྲ་གྱོད་ཇག་
རྐུན་རྣམས། །དབང་མེད་བྱ་སྒྲོ་གཞོབ་ཏུ་བཏགས་པ་ལྟར། །རྡུལ་བརླགས་ལྷག་མ་ནམ་
མཁའི་ཕ་མཐར་བསྐྲད། །དེ་ནང་དབྱངས་ཀྱི་ཡི་གེ་དཀར་པོའི་མིག །ཀ་ལི་དམར་པོའི་
འཕྲོ་འདུ་གུར་ཆེན་པོ། །དེ་ནང་གསེར་གྱི་ཙཀྲ་རྩིབས་བརྒྱད་སྟེང་། །མཐུ་སྟོབས་དབང་
ཕྱུག་ཕྱག་ན་རྡོ་རྗེ་རྣམས། །ནང་དུ་ཞལ་གཟིགས་བསྲུང་བའི་དགོངས་པ་མཛད། །དེ་ནང་
རྡོ་རྗེ་རྭ་གུར་མེ་འབར་ནང༌། །གནམ་ལྕགས་ལས་གྲུབ་རྡོ་རྗེ་རྩེ་དགུ་པ། །ཡར་རྩེ་ཚང་
གནས་མར་སྣེ་ན་རག་གནས། །བྱད་མ་གན་རྐྱལ་གནས་པའི་ལྕེ་སྙིང་འཛར། །རྡོ་རྗེའི་ལྟེ་
བར་རིན་ཆེན་གཞལ་ཡས་ཁང་། །གྲུ་བཞི་སྒོ་བཞི་རྟ་བབས་རྒྱན་རྫོགས་དབུས། །འཁོར་
ལོ་རྩིབས་བཞི་རྩིབས་བཅུ་ཉིས་རིམ་དབུས། །ཆོས་འབྱུང་ཆུ་གླང་པད་ཉི་དགྲ་བགེགས་
སྟེང་། །རང་སེམས་ཧཱུཾ་ཡིག་མཐིང་ནག་འཕྲོ་འདུ་ལས། །གདོད་མའི་དཔལ་ཆེན་འཇམ་
དཔལ་གཤིན་རྗེའི་གཤེད། །མཐིང་དཀར་དམར་བའི་ཞལ་གསུམ་ཕྱག་དྲུག་པ། །གཡས་
གསུམ་རལ་གྲི་ཐོ་བ་གཏུན་ཤིང་དང་། །གཡོན་གསུམ་ལྕགས་ཀྱུ་སྦྲུལ་ཞགས་ཐོང་བཤོལ་
བསྣམས། །དུར་ཁྲོད་དཔལ་ཆས་ཡོངས་རྫོགས་གར་དགུའི་ཉམས། །སྤྱི་མགྲིན་སྙིང་
ག་ལྟེ་བ་གསང་གནས་སུ། །འཇམ་དཔལ་རྟ་མགྲིན་གསང་བདག་ཆོས་ཀྱི་རྒྱལ། །སེར་
དམར་མཐིང་ལྗང་བེ་ཅོན་སྡིགས་མཛུབ་ཅན། །པང་དུ་གསང་བའི་ཡུམ་གཅིག་བཻ་ཏཱ་ལི། །
གྲི་གུག་ཕུར་པ་ལྕགས་ཏྲ་བྷནྡྷའི་ཕྱག །ཕྱོགས་བཞིའི་རྩིབས་སྟེང་རིགས་བཞིའི་གཤིན་
རྗེ་གཤེད། །ནང་མའི་རྩིབས་བཅུར་ཕྱོགས་སྐྱོང་གཤིན་རྗེ་བཅུ། །ཕྱི་མའི་རྩིབས་ལ་
273

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བདུད་རྩི་འཁྱིལ་བ་བཅུ། །རྩིབས་མཆན་ཁྲོ་རྒྱལ་མ་ཧཱ་བཱ་ལ་བཅུ། །སྒོ་འཛིན་གིང་བདུད་
རྩིས་ཤན་བཞི་བཞིའི་ཚོགས། །གཤིན་རྗེ་མ་མོ་བདུད་བཙན་མ་མགོན་ཟུང་། །གཟའ་
ཀླུ་གཙང་རིས་རྒྱལ་ཆེན་ཕྱོགས་སྐྱོང་ཚོགས། །ཀུན་ཀྱང་སྣང་སྟོང་སྒྱུ་འཕྲུལ་རོལ་པའི་
གར། །རྡོ་རྗེའི་བྱིན་རླབས་ཡེ་ཤེས་ལྔ་དབང་བསྐུར། །དབྱིངས་ནས་དམ་ཚིག་ཡེ་ཤེས་
གཉིས་སུ་མེད། །སྔོན་ཚེ་རྒྱལ་དང་དེ་སྲས་ཐམས་ཅད་ཀྱི། །གང་དག་ཞི་བའི་ཐབས་ཀྱིས་
མ་ཐུལ་བ། །མ་རུངས་ཞིང་བཅུ་ལྡན་པའི་དགྲ་དང་བགེགས། །ཁྱེད་ཀྱིས་མངོན་སྤྱོད་ལས
ཀྱིས་ཚར་གཅོད་མཛོད། །རང་ཉིད་འཇམ་དཔལ་གཤིན་རྗེ་གཤེད་པོ་ཡི། །ཐུགས་ཀར་
གསང་བདག་ཐུགས་དབུས་ཉི་མའི་སྟེང་། །ཡ་ཡིག་གདན་ཐབས་སྟེང་དུ་ཧཱུཾ་མཐིང་ནག །
ཧ་ཁོག་མིག་ཏུ་མུཾ་ཡིག་དམར་སེར་མཚན། །དེ་མཐར་སྔགས་ཕྲེང་གཡས་སུ་འཁོར་བ་
ལས། །འོད་ཟེར་དཔག་ཡས་ནམ་མཁའ་གང་བར་འཕྲོས། །རྒྱལ་བ་རྒྱལ་སྲས་ཁྲོ་རྒྱལ་
མ་ལུས་མཆོད། །མཐུ་སྟོབས་བྱིན་རླབས་ཀུན་བསྡུས་རང་ལ་བསྟིམ། །འགྲོ་བའི་ཉོན་
མོངས་དགྲ་བགེགས་ཐམས་ཅད་བཏུལ། །བསོད་ནམས་མཐུ་ནུས་ཀུན་བསྡུས་བདག་
ལ་ཐིམ། །བདག་ཉིད་མཐུ་སྟོབས་གཟི་བརྗིད་མཚུངས་མེད་བསམ། །ཨོཾ་ཧྲཱིཿཥཱི་ཝི་ཏྲི་ཏཱ་
ན་ན་ཧཱུཾ་ཕཊཿ ཞེས་པའི་མཐའ་བསྐོར་དུ་བསྲུང་བྱ་ཕོ་མོ་རྣམས་མདུན་དང་། ནོར་རྫས་
གཡས། ཡུལ་མཁར་གཡོན། ཕྱུགས་ལ་སོགས་པ་རྒྱབ་ཏུ་བསམ། དེའི་ཕྱི་རོལ་ཏུ་འཁོར་
ལོ་རྩིབས་བཅུ་སྟེང་བདུད་རྩི་འཁྱིལ་པ་བཅུའི་སྐབས་སྦྱིན་གྱི་ཕྱག་རྒྱས་བསྲུང་བྱ་ལ་བར་
དུ་གཅོད་པའི་མི་དང་མི་མ་ཡིན་པའི་གནོད་པ་ཐམས་ཅད་ལས་སྐྱོབ་ཅིང་མི་འཇིགས་པ་
སྦྱིན་པ་དང་། རྩིབས་མཆན་གྱི་ཁྲོ་བོ་རྣམས་ཀྱིས་ཕྱིར་གཟིགས་ནས་རླུང་གཡབ་གཡབ་
པས་གོད་ཁ་འཆི་ཐལ་མི་ཁ་བྱད་ཁ་དགྲ་ཁ་འདྲེ་དམག་ལ་སོགས་ཐམས་ཅད་ཕྱེ་མར་
བརླག་པར་བསམ་ལ། ཨོཾ་ཡ་མ་ཀིང་ཀང་ཁ་ཏྲུན་ནྀ་མྱོགས་དགྲ་བགེགས་ཝཀ་སྟམ་བྷ་
ཡ་ནན། བིགྷཾ་ཏྲི་ཤྲུ་ཏེ། ཏི་ཤན་ཏི་ཤན། སྤུར་ཐུམ་སྤུར་བྲུབ་བི་ཤ་ཙཀྲ་ཧ་ལ་ཧ་ལ་ས་མ་ཡ་
274

འཇམ་དཔལ་རྒྱུད་ལུགས་ཀྱི་ཚོགས་སྒྲུབ་སྐོར།
དགྲ་སྲི་ཏྟཾ་བྷ་ཡ་རཀྴ་ནན། དྲུན་དྲུན། ལམ་ལམ་ནྟཾ་བྷ་ཡ་ནན། ཨོཾ་ཁ་ཐཾ་ཁ་ཐཾ། ཡ་མ་ཡ་
མ་དུན་ཏྲི་དུན་ཏྲི་པྲ་ལེ་ཛྭ་ལེ་པྲ་ལེ་ཛྭ་ལེ་ཨ་མུ་ཀའི་ཀ་ཝཱ་ཙི་མཱ་ར་ཡ་རྦད་ནན། ཆིངས་ཤིག་
ཁ་ཐཾ། ཞེས་དང་། ཨོྃ་མི་ཁ་ཧུར་ཐུམ་རྦད་རྦད། དྲིལ་དྲིལ། ཐཾ་ཐཾ། ཤིག་ཤིག བྩོ་བྷྱོཿ། བཟློག་
བཟློག བསྒྱུར་བསྒྱུར། ཞེས་བརྗོད་བདེན་སྟོབས་ཐལ་མོ་རྡེབ། །མཐར་ནི་དམིགས་མེད་ངང་ལ་བཞག །བསྔོ་བ་སྨོན་
ལམ་རྒྱ་ཡི་གདབ། །འགྱུར་མེད་རྡོ་རྗེའི་བཞེད་སྐོང་དུ། །ལས་ཀྱི་རྡོ་རྗེས་༼ངག་གི་དབང་པོའམ་པདྨ་ལས་འབྲེལ་རྩལ། མཆན།༽
ཤར་མར་སྤེལ། །དགེ་འདི་མཐའ་ཡས་འགྲོ་བ་ཀུན། །སྲིད་པའི་འཇིགས་ལས་གྲོལ་བར་ཤོག །མངྒ་ལཾ། །